ഗിൽറോയ്

ഗിൽറോയ്, അമേരിക്കൻ ഐക്യനാടുകളിൽ വടക്കൻ കാലിഫോർണിയയിലെ സാന്താ ക്ലാര കൗണ്ടിയിൽ മോർഗൻ ഹില്ലിനു തെക്കും സാൻ ബെനിറ്റോ കൌണ്ടിയ്ക്കു വടക്കുമായി സ്ഥിതി ചെയ്യുന്ന ഒരു നഗരമാണ്. 2010 ലെ അമേരിക്കൻ ഐക്യനാടുകളിലെ സെൻസസ് രേഖകൾ പ്രകാരം ഈ നഗരത്തിലെ ജനസംഖ്യ 48,821 ആയിരുന്നു.

ഗിൽറോയ് നഗരം അതിന്റെ വെളുത്തുള്ളി വിളയ്ക്കും വാർഷിക ‘ഗിൽറോയ് ഗാർലിക്  ഫെസ്റ്റിവലിനും’ പേരുകേട്ടതാണ്. ഇക്കാലത്ത് വെളുത്തുള്ളി ഐസ്ക്രീം പോലെയുള്ള നാനാജാതി വെളുത്തുള്ളിയടങ്ങിയ ഭക്ഷണസാധനങ്ങളും പ്രദർശിപ്പിക്കപ്പെടുന്നു. അതിനാൽ നഗരം “ഗാർലിക് കാപ്പിറ്റൽ ഓഫ് ദ വേൾഡ്” എന്ന അപരനാമത്തിൽ അറിയപ്പെടുന്നു. ഗിൽറോയ് നഗരം ഗണ്യമായ തോതിൽ കൂണും ഉത്പാദിപ്പിക്കുന്നു. ഗിൽറോയ് നഗരം അതിൻറെ പടിഞ്ഞാറൻ മേഖലയിലെ ഭൂരിഭാഗ പ്രദേശങ്ങളിലേയും വൈൻ ഉത്പാദനത്തിൻറെ പേരിലും അറിയപ്പെടുന്നു. ഇതിൽ ഭൂരിഭാഗവും സാന്താ ക്രൂസ് മലനിരകളുടെ അടിവാരത്തിലുള്ള കുടുംബ വക തോട്ടങ്ങൾ ഉൾപ്പെട്ട പ്രദേശങ്ങളിലാണ് ഉത്പാദിപ്പിക്കുന്നത്.

 അവലംബം 

വർഗ്ഗം:കാലിഫോർണിയയിലെ നഗരങ്ങൾ